**INDIVIDUALIŲJŲ NUOTEKŲ transportavimo ir tvarkymo SUTARTIS NR.**

2022 m. \_\_\_\_\_\_\_\_\_\_\_\_ \_\_d.

Jurbarkas

UAB „Jurbarko vandenys“ (toliau – **Nuotekų tvarkytojas**), veiklą vykdanti pagal Valstybinės kainų ir energetikos kontrolės komisijos 2015 m. liepos 7d. išduotą geriamojo vandens tiekimo ir nuotekų tvarkymo veiklos licenciją Nr. L7-GVTNT-46, atstovaujama **direktoriaus Dariaus Dragūnavičiaus**, veikiančio (-os) pagal bendrovės įstatus, ir

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a. k.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau –**Vartotojas**), (**Nuotekų tvarkytojas** ir **Vartotojas** toliau bendrai vadinami Šalimis) sudarėme šią sutartį (toliau – **Sutartis**):

1. **SUTARTIES DALYKAS**
2. Šia Sutartimi **Nuotekų tvarkytojas** įsipareigoja Šalių sutartu laiku priimti **Vartotojo** jam perduodamas individualiąsias nuotekas ir (ar) nuotekas valant susidarančias atliekas (dumblą) (toliau – **nuotekos**), jas nuvežti ir išleisti į **Nuotekų tvarkytojo** valdomą nuotekų tvarkymo infrastruktūrą bei jas sutvarkyti, o **Vartotojas** įsipareigoja atsiskaityti už nuotekų transportavimą ir tvarkymą.
3. Informacija apie objektą, iš kurio transportuojamos nuotekos pagal šią Sutartį:
	1. objekto adresas:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Jurbarko r. sav.;**
	2. objekto pavadinimas: individualūs nuotekų kaupimo/valymo įrenginiai/individualaus namo nuotekų valykla (tinkamą pabraukti) lauko tualetas ar kita: (toliau – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_);
	3. atstumas nuo asenizacijos transporto priemonės pastatymo vietos iki nuotekų kaupimo rezervuaro: \_\_\_\_ m;
	4. nuotekų kaupimo rezervuaro tūris, \_\_\_\_\_ m3.
4. Nuotekų atidavimo riba: nuotekų kaupimo rezervuaras.
5. **NUOTEKŲ TVARKYTOJO ĮSIPAREIGOJIMAI**
6. **Nuotekų tvarkytojas** įsipareigoja:
	1. šalių iš anksto raštu (faksu, el. paštu ar tiesiogiai pateikus **Vartotojo** prašymą **Nuotekų tvarkytojui**) suderintu laiku į Sutarties 2 punkte nurodytą vietą pateikti **Vartotojui** nuotekoms surinkti iš nuotekų kaupimo rezervuaro ir nuotekoms išvežti į nuotekų priėmimo vietas tinkamą transporto priemonę (toliau – asenizacijos transporto priemonė). Reikalingas asenizacijos transporto priemonės cisternos tūris turi būti **Vartotojo** nurodytas užsakymo pateikimo **Nuotekų tvarkytojui** metu;
	2. užsakymus priimti darbo dienomis nuo 8.00 val. iki 17.00 val., penktadieniais nuo 8.00 val. iki 15.45 val.;
	3. užsakymą įvykdyti per 5 darbo dienas nuo užsakymo patvirtinimo. Paslaugos neteikiamos šaltuoju sezono metu, kai aplinkos oro temperatūra yra lygi 0 oC arba žemesnė nei 0 oC.
	4. išsiurbti nuotekas iš **Vartotojo** valdomo nuotekų kaupimo rezervuaro, nuotekas nuvežti ir išleisti į **Nuotekų tvarkytojo** valdomą nuotekų tvarkymo infrastruktūrą bei jas sutvarkyti;
	5. užtikrinti, kad nuotekos iš nuotekų kaupimo rezervuaro būtų išsiurbiamos, transportuojamos ir išleidžiamos į nuotekų tvarkymo infrastruktūrą saugiai, darbus atliekant taip, kad nebūtų daromas neigiamas poveikis aplinkai ir visuomenės sveikatai ir pagal galimybes sumažintas kvapų išsiskyrimas;
	6. savo sąskaita užtikrinti, kad nuotekų transportavimas atitiktų nacionalinius teisės aktus ir tarptautinius teisinius dokumentus, įskaitant, bet tuo neapsiribojant, šia Sutartimi numatytos veiklos vykdymui reikalingus leidimus, licencijas ir panašius dokumentus;
	7. tikrinti **Vartotojo** perduodamų išvežti nuotekų kokybę, paimant nuotekų mėginius iš nuotekų kaupimo rezervuaro. Nuotekų mėginio tyrimą atlieka **Nuotekų tvarkytojo** laboratorija ar jo pasirinkta jam nepriklausanti laboratorija, turinti Aplinkos apsaugos agentūros išduotą leidimą atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus. Laboratorinių tyrimų metu nustačius, kad **Vartotojo** perduotos transportuoti nuotekos neatitinka šios Sutarties 5.2 punkto reikalavimų, **Nuotekų tvarkytojas** įsipareigoja tyrimo rezultatus **Vartotojui** pranešti per 1 (vieną) darbo dieną nuo visų tyrimo analičių rezultatų gavimo;
	8. suteikti **Vartotojui** informaciją apie iš jo surinktas ir transportuotas nuotekas.
7. **Vartotojo ĮSIPAREIGOJIMAI**
8. **Vartotojas** įsipareigoja:
	1. perduoti **Nuotekų tvarkytojui** išvežti nuotekas iš Vartotojo valdomo nuotekų kaupimo rezervuaro;
	2. neperduoti vežimui gamybinių nuotekų ar gamybinių atliekų, taip pat nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti **Nuotekų tvarkytojo** valdomos nuotekų tvarkymo infrastruktūros darbą, ar kitokių sutartyje nenumatytų medžiagų ar jų mišinių;
	3. užtikrinti netrukdomą ir patogų **Nuotekų tvarkytojo** asenizacijos transporto priemonės privažiavimą prie **Vartotojo** valdomo nuotekų kaupimo rezervuaro tikslu surinkti **Vartotojo** nuotekas;
	4. iki nuotekų perdavimo **Nuotekų tvarkytojui** nuotekas tvarkyti, laikantis teisės aktuose numatytų aplinkos apsaugos reikalavimų, keliamų individualių nuotekų tvarkymui;
	5. užtikrinti tinkamą ir aplinkos apsaugos reikalavimus atitinkantį nuotekų kaupimo rezervuaro eksploatavimą;
	6. sekti nuotekų kaupimo rezervuaro prisipildymą ir laiku atiduoti nuotekas **Nuotekų tvarkytojui** ar jo nurodytam nuotekas transportuojančiam asmeniui;
	7. nuotekų perdavimo **Nuotekų tvarkytojui** metu užtikrinti galimybę **Nuotekų tvarkytojo** atstovui paimti nuotekų mėginius iš nuotekų kaupimo rezervuaro;
	8. atsiskaityti už nuotekų transportavimo ir nuotekų tvarkymo paslaugas šios Sutarties VI-ame skyriuje nustatyta tvarka.
9. **NUOTEKŲ KIEKIO IR KOKYBĖS NUSTATYMAS**
10. **Vartotojo** perduodamų išvežti nuotekų kiekis skaičiuojamas kubiniais metrais, išmatuojant jų tūrį asenizacinio automobilio technine įranga. Nuotekų kiekis apvalinamas iki sveiko skaičiaus reikšmės. Paslaugų kaina apskaičiuojama pagal šios sutarties 10 punkto įkainius. Vieno kubinio metro nuotekų sutvarkymo kaina dauginama iš išvežamų nuotekų tūrio.
11. Priėmus nuotekas, surašomas Suteiktų paslaugų aktas, kurį pasirašo **Nuotekų tvarkytojo** atstovas ir **Vartotojas** ar jo atstovas (žr. sutarties priedą)
12. **Nuotekų tvarkytojas** kontroliuoja nuotekų kokybę, pasirinktinai imdamas nuotekų mėginius jų atidavimo vietoje bei atlikdamas jų laboratorinius tyrimus.
13. Paėmus **Vartotojo** nuotekų mėginius, **Nuotekų tvarkytojo** atstovas surašo **Nuotekų tvarkytojo** patvirtintos formos aktą, kurį pasirašo **Nuotekų tvarkytojo** atstovas ir **Vartotojas** ar jo atstovas. **Vartotojui** ar jo atstovui atsisakius dalyvauti paimant nuotekų mėginį ir (ar) pasirašyti aktą, jis galioja, tačiau **Nuotekų tvarkytojo** darbuotojas apie atsisakymą dalyvauti ir (ar) pasirašyti aktą turi pažymėti akte. Vienas akto egzempliorius atitenka **Nuotekų tvarkytojui**, kitas – **Vartotojui**. Mėginiai imami, vadovaujantis Lietuvos standartizacijos departamento patvirtintais standartais LST EN ISO 5667-1:2007 „Vandens kokybė. Mėginių ėmimas. 1 dalis. Mėginių ėmimo programų ir būdų sudarymo vadovas“ ir LST EN ISO 5667-3:2006 „Vandens kokybė. Mėginių ėmimas. 3 dalis. Nurodymai, kaip konservuoti ir tvarkyti vandens mėginius“.
14. **NUOTEKŲ TVARKYMO PASLAUGŲ KAINŲ NUSTATYMAS**
15. Nuotekų tvarkymo paslaugų kainos nustatomos, keičiamos ir įsigalioja Lietuvos Respublikos teisės aktų nustatyta tvarka. Nuotekų paslaugų kainos yra pavirtintos uždarosios akcinės bendrovės ,,Jurbarko vandenys“ direktoriaus įsakymu „Dėl UAB „Jurbarko vandenys“ teikiamų paslaugų, mašinų bei mechanizmų nuomos kainoraščio patvirtinimo“ ir išviešintos internetiniame puslapyje <http://www.jurbarkovandenys.lt/> . apie pasikeitusias nuotekų tvarkymo paslaugų kainas **Nuotekų tvarkytojas** praneša **Vartotojui**, apie tai paskelbdamas viešai (interneto svetainėje).
16. **ATSISKAITYMO TVARKA**
17. **Nuotekų tvarkytojas** apskaičiuoja mokėjimus už per mėnesį suteiktas nuotekų transportavimo ir nuotekų tvarkymo paslaugas ir išsiunčia laišku, faksu, elektroniniu paštu ar kitu su **Vartotoju** suderintu būdu sąskaitą **Vartotojui** iki kito mėnesio, einančio po ataskaitinio laikotarpio, 10 dienos.
18. Už kiekvieną mėnesį suteiktas nuotekų transportavimo ir nuotekų tvarkymo paslaugas **Vartotojas** sumoka **Nuotekų tvarkytojui** ne vėliau kaip iki kito mėnesio, einančio po ataskaitinio laikotarpio, paskutinės kalendorinės dienos. **Vartotojas** apmokėdamas už paslaugas, gali pasirinkti jam priimtiniausius atsiskaitymo būdus: apmokėti internetu, banke, kitoje įmokas priimančioje įstaigoje, įmonės kasoje arba kitais būdais, pvz., sumokant už nuotekų transportavimo ir nuotekų tvarkymo paslaugas jas atvažiavusiam atlikti transporto priemonės vairuotojui. Tokiu atveju, vairuotojas išrašo **Vartotojui** pinigų priėmimo kvitą.
19. **Vartotojo** įmokos paskirstomos Lietuvos Respublikos civilinio kodekso 6.54 straipsnyje nurodytu eiliškumu. **Nuotekų tvarkytojas** turi teisę atsisakyti priimti siūlomą įmoką arba įskaityti ją šioje Sutartyje nustatyta tvarka, jeigu **Vartotojas** nurodo kitokį įmokų paskirstymą, negu numatyta Sutartyje.
20. Jeigu **Vartotojas** apmoka didesnę, negu **Nuotekų tvarkytojo** sąskaitoje nurodyta suma, jo permokėta suma laikoma avansiniu mokėjimu už ateinantį mėnesį, jeigu atskiru raštišku pareiškimu **Vartotojas** nenurodo kitaip.
21. **ATSAKOMYBĖ**
22. **Vartotojui** iškvietus Nuotekų tvarkytoją išvežti nuotekas, tačiau **Nuotekų tvarkytojui** negalint įvykdyti užsakymo dėl **Vartotojų** kaltės pvz., neatlaisvintas privažiavimas ar nėra techninių galimybių patogiai ir be kliūčių privažiuoti prie **Vartotojo** valdomo nuotekų kaupimo rezervuaro, taip pat, kai nėra sąlygų paimti nuotekų mėginio, **Nuotekų tvarkytojas** per 10 (dešimt) kalendorinių dienų pateikia Vartotojui apmokėjimui 30,00 (trisdešimt eurų 00 cnt.) eurų **Nuotekų tvarkytojo** patirtas asenizacijos transporto priemonės atvykimo bei grįžimo išlaidas.
23. **Vartotojui** laiku neatsiskaičius už nuotekų transportavimo ir nuotekų tvarkymo paslaugas, **Nuotekų tvarkytojas** už kiekvieną pavėluotą dieną apskaičiuoja jam 0,02 (dviejų šimtųjų) procentų dydžio delspinigius nuo laiku nesumokėtos sumos.
24. **Nuotekų tvarkytojui** nustačius, kad **Vartotojas** perdavė **Nuotekų tvarkytojui** transportuoti gamybines nuotekas ar kitokias nuotekas, neatitinkančias šios Sutarties 5.2 punkto reikalavimų, **Vartotojas** per 10 (dešimt) kalendorinių dienų nuo **Nuotekų tvarkytojo** sąskaitos gavimo padengia padidėjusios bei savitosios taršos nuotekų tvarkymo sąnaudas, sumoka už nuotekų mėginių tyrimą, taip pat atlygina kitus **Nuotekų tvarkytojo** nuostolius, patirtus dėl to, kad **Vartotojas** pažeidė šios Sutarties 5.2 punktą.
25. Jei **Vartotojas** neapmoka sąskaitos už nuotekų transportavimo ir tvarkymo paslaugas iki atsiskaitymo termino paskutinės dienos, **Nuotekų tvarkytojas** turi teisę atsisakyti išvežti nuotekas tol, kol **Vartotojas** padengs įsiskolinimą.
26. Šalis,nevykdanti šia Sutartimi prisiimtų įsipareigojimų ar netinkamai juos vykdanti, Lietuvos Respublikos įstatymų nustatyta tvarka turi atlyginti kitos šalies patirtą žalą.
27. Įvykus nepaprastoms aplinkybėms (*force majeure*), kurių negalima nei numatyti, nei išvengti, šalys atleidžiamos nuo atsakomybės už Sutarties nevykdymą arba netinkamą vykdymą, laikantis taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr.68-1652).
28. **BAIGIAMOSIOS NUOSTATOS**
29. Šalys įsipareigoja šioje Sutartyje neaptartais klausimais vadovautis Lietuvos Respublikos įstatymais, kitais teisės aktais, reglamentuojančiais nuotekų transportavimą ir tvarkymą.
30. Iš šios Sutarties kylantys ginčai sprendžiami Šalių derybomis. Šalims nepavykus ginčo išspręsti tarpusavio derybomis, ginčas yra sprendžiamas teisme Lietuvos Respublikos teisės aktų nustatyta tvarka. Teritorinis teismingumas nustatomas pagal **Nuotekų tvarkytojo** buveinės vietą.
31. Ši Sutartis įsigalioja nuo pasirašymo momento ir galioja neterminuotai. Sutartis gali būti nutraukta Lietuvos Respublikos civilinio kodekso nustatyta tvarka.
32. Jeigu kuri nors Sutarties nuostata prieštarauja Lietuvos Respublikos teisės aktams arba, pasikeitus teisės aktams, tokia tampa, ar dėl kokių nors kitų priežasčių nebegalioja, kitos Sutarties nuostatos lieka galioti. Tokiu atveju Šalys įsipareigoja nedelsdamos pakeisti negaliojančią nuostatą teisiškai veiksminga norma, kuri savo turiniu kiek įmanoma labiau atitiktų keičiamąją, o iki tokios nuostatos pakeitimo vadovautis naujai įsigaliojusiomis imperatyviomis teisės normomis.
33. Ši Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.
34. Šią Sutartį įgaliotos pasirašyti Abonentų tarnybos vadovė, tarnybos buhalterė bei apskaitininkė-kontrolierė vadovaujantis UAB „Jurbarko vandenys“ direktoriaus 2022-04-04 įsakymu Nr. G-23 „Dėl teisės suteikimo pasirašyti dokumentus“

|  |
| --- |
| 1. **ŠALIŲ REKVIZITAI IR PARAŠAI**
 |
| Nuotekų tvarkytojas | *UAB „Jurbarko vandenys“* |  | Vartotojas |  |
| Adresas | *Muitinės g. 1, 74106 Jurbarkas* |  | Adresas |  |
| Įmonės kodas  | *158275315,* |  |
| PVM mokėtojo kodas  | *LT582753113,* |  |  |  |
| Banko sąskaita atsiskaitymui | *AB Luminor bankas LT684010044300169208;* |  |
| Banko sąskaita atsiskaitymui | *AB „SWEDBANK“ LT207300010099496282;* |  | Telefono numeris |  |
| Banko sąskaita atsiskaitymui | *AB „SEB bankas“ LT277044060006984776;* |  |
| Banko sąskaita atsiskaitymui | *AB „Šiaulių bankas“LT697181300012467067;* |  | El. pašto adresas |  |
| el. pašto adresas | *abonentai@jurbarkovandenys.lt* |  |
| Abonentų tarnybos telefono numeris | *(8 447) 71 310* |  |  |  |
| *Nuotekų transportavimo paslaugos teikimas* | *(8 447) 72 990* |  |  |  |
| (Vardas, Pavardė) | (parašas) |
|  |  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) |  |  |  |
| (Vardas, Pavardė) | (parašas) |

Individualiųjų nuotekų transportavimo ir tvarkymo sutarties priedas

**(Nuotekų ir (ar) nuotekų valymo metu susidarančių atliekų (dumblo) vežimo**

**važtaraščio forma)**

**NUOTEKŲ VEŽIMO VAŽTARAŠTIS Nr.\_\_\_\_\_\_\_\_\_**

**Išvežimo data 20\_ \_m. \_\_\_\_\_\_\_\_\_\_\_\_\_\_\_ d.**

Nuotekų šalinimo įrenginiai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas ir paslaugų teikimo sutarties numeris)

Išvežto turinio kiekis \_\_\_\_\_\_\_\_\_ m3

Turinio pobūdis *(pabraukti):*
 (1) nuotekų kaupimo rezervuaro turinys (2) nuotekų valymo įrenginys

Nuotekų vežėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas arba fizinio asmens vardas, pavardė, adresas)

Automobilio valstybinis numeris ir markė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Automobilio nominali talpa \_\_\_\_\_\_\_\_\_\_\_\_\_\_\_\_m3

Nuotekų turėtojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Nuotekas išvežė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vairuotojo vardas, pavardė, parašas)

Nuotekas atvežė į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (išpylimo punkto adresas)

**\_\_\_\_\_\_\_\_\_\_\_\_**